smcproject/ml-wiki-sentences huggingface dataset:
രണ്ടാം ചീന-ജപ്പാൻ യുദ്ധത്തിന്റെ ഉത്ഭവം 1894–1895 ലെ ആദ്യത്തെ ചീന-ജപ്പാൻ യുദ്ധത്തിൽ നിന്ന് മനസ്സിലാക്കാം, അതിൽ ചിങ് രാജവംശത്തിന്റെ ഭരണത്തിൻ കീഴിൽ ചൈനയെ ജപ്പാൻ പരാജയപ്പെടുത്തി, തായ്‌വാനെ ജപ്പാനിലേക്ക് വിട്ടനൽകുവാൻ നിർബന്ധിതരായി; ഷിമോനോസെകി ഉടമ്പടിയിൽ കൊറിയയുടെ പൂർണ്ണ സ്വാതന്ത്ര്യം അംഗീകരിക്കുക; യുദ്ധത്തിന്റെ അവസാനത്തിൽ ജയിച്ചതിന്റെ ഫലമായി 1895 ന്റെ തുടക്കത്തിൽ ജപ്പാൻ ഡിയാവ്യൂ അഥവാ സെൻകാക്കു ദ്വീപുകൾ പിടിച്ചെടുത്തു (1895 ൽ ദ്വീപുകൾ ജനവാസമില്ലാത്തതായി ജപ്പാൻ അവകാശപ്പെടുന്നു).
ആഭ്യന്തര കലാപങ്ങളും വിദേശ ഇംപീരിയലിസവും മൂലം ചിങ് രാജവംശം തകർച്ചയുടെ വക്കിലായിരുന്നു, അതേസമയം ആധുനികവത്കരണത്തിന്റെ ഫലപ്രദമായ നടപടികളിലൂടെ ജപ്പാൻ ഒരു വലിയ ശക്തിയായി ഉയർന്നു.
ആമുഖം: മഞ്ചൂറിയയിലെയും വടക്കൻ ചൈനയിലെയും ആക്രമണം മുക്ഡെൻ സംഭവസമയത്ത് ജാപ്പനീസ് സൈനികർ ഷെൻയാങ്ങിലേക്ക് പ്രവേശിക്കുന്നു.
ചൈനയിലെ പരസ്‌പര വിനാശകമായ യുദ്ധങ്ങൾ ജപ്പാന് മികച്ച അവസരങ്ങൾ നൽകി, ഇത് മഞ്ചൂറിയയെ പരിധിയില്ലാത്ത അസംസ്കൃത വസ്തുക്കളുടെ കലവറയായും, ഉൽപ്പാദിപ്പിക്കുന്ന വസ്തുക്കളുടെ വിപണിയായും, സൈബീരിയയിൽ സോവിയറ്റ് യൂണിയനെതിരെ ഒരു ബഫർ സംസ്ഥാനമായും, ജപ്പാൻ  മഞ്ചൂറിയയെ കാണുവാൻ തുടങ്ങി.
1931 സെപ്റ്റംബറിലെ മുക്ഡെൻ സംഭവത്തിനുശേഷം ജപ്പാൻ മഞ്ചൂറിയയെ ആക്രമിച്ചു.
റഷ്യ-ജപ്പാൻ യുദ്ധത്തിന്റെ അവസാനത്തിൽ നേടിയ വിജയത്തിന്റെ ഫലമായി സ്ഥാപിതമായ മഞ്ചൂറിയയിലെ ജപ്പാന്റെ അവകാശങ്ങൾ ആസൂത്രിതമായി ലംഘിക്കപ്പെട്ടുവെന്നും ജപ്പാൻ ആരോപിച്ചു.
ജാപ്പനീസ് സാമ്രാജ്യത്തിന്റെ പ്രദേശം
അഞ്ചുമാസത്തെ പോരാട്ടത്തിനുശേഷം, ജപ്പാൻ 1932 ൽ മഞ്ചുകുവോ എന്ന പപ്പറ്റ് സംസ്ഥാനം സ്ഥാപിക്കുകയും ചൈനയിലെ അവസാന ചക്രവർത്തിയായ പുയിയെ അതിന്റെ പപ്പറ്റ് ഭരണാധികാരിയായി നിയമിക്കുകയും ചെയ്തു.
ജപ്പാനെ നേരിട്ട് പോരാടാൻ സൈനികപരമായി വളരെ ദുർബലമായ ചൈന, സഹായത്തിനായി സർവ്വരാജ്യസഖ്യത്തിനോട് അഭ്യർത്ഥിച്ചു.
സഖ്യത്തിന്റെ അന്വേഷണം ലൈറ്റൺ റിപ്പോർട്ടിന്റെ പ്രസിദ്ധീകരിക്കുന്നതിലേക്ക് നയിച്ചു, ലൈറ്റൺ റിപ്പോർട്ട് - മഞ്ചൂറിയയിലേക്ക് ജപ്പാൻ കടന്നുകയറിയതിനെ അപലപിക്കുകയും, ജപ്പാൻ ലീഗ് ഓഫ് നേഷൻസിൽ നിന്ന് പിന്മാറാനിടവരുത്തുകയും ചെയ്തു.
എന്നിരുന്നാലും, ജപ്പാനെതിരെ ഒരു രാജ്യവും നടപടിയെടുത്തില്ല.
മുക്ഡെൻ സംഭവത്തിനു ശെഷം, ജനുവരി 28-ിനു ചീനപ്പടയാളികളും ജപ്പാൻപ്പടയാളികളും തമ്മിൽ സംഘർഷമുണ്ടായി.
ഇത് ഷാങ്ഹായ് ഇൻസിഡെന്റ് അഥവാ ജനുവരി 28 ഇന്സിഡെന്റ് എന്നറിയപ്പെടുന്നു.
യുദ്ധത്തിന്റെ ഗതി മാർക്കോ പോളോ പാലം സംഭവത്തിന് മൂന്ന് ദിവസത്തിന് ശേഷം 1937 ജൂലൈ 10 ന് ലുഷാനിൽ ജപ്പാനെതിരായ ചെറുത്തുനിൽപ്പ് നയം ജനറലിസിമോ ചിയാങ് കെയ്-ഷെക് പ്രഖ്യാപിക്കുന്നു.
1937 ജൂലൈ 7 ന് രാത്രി, ചൈനീസ്, ജാപ്പനീസ് സൈനികർ ബെയ്ജിങിലേക്കുള്ള നിർണായക പ്രവേശന മാർഗമായ മാർക്കോ പോളോ പാലത്തിന് സമീപം കലാപമുണ്ടായി.
ഇത് പിന്നീട് വലിയ ഒരു കലാപമായി മാറി, ബെയ്ജിങും ടിയാൻജിന്നും, ജാപ്പനീസ് സൈനികരുടെ നിയന്ത്രണത്തിലെത്തി.
തൊങ്ജൊ സൈനികകലാപത്തിൽ - ജാപ്പനീസ് സാധാരണക്കാരെയും ജാപ്പനീസ് സൈനികരെയും കൊലപ്പെടുത്തി.
ഷാങ്ഹായ് യുദ്ധം 1937 നവംബറിലെ, ഷാങ്ഹായ്ക്ക് സമീപം ജാപ്പനീസ് സൈന്യം
മാർക്കോ പോളോ പാലം സംഭവത്തിനുശേഷം, കുമിംഗ്താങ് , ജപ്പാൻ തങ്ങളുടെ അതിരുകളെല്ലാം ലംഘിച്ചു കഴിഞ്ഞു എന്ന് പറഞ്ഞുകൊണ്ട്, റിപ്പബ്ലിക്ക് ഓഫ് ചൈന വായുസേനയേയും കരസേനയേയും പടയൊരുക്കം നടത്തുകയും, ചിയാങ് കെയ്-ഷെകിന്റെ കമാന്ഡിൽ കൊണ്ടുവരികയും ചെയ്തു.
റിപ്പബ്ലിക്ക് ഓഫ് ചൈനയുടെ ദേശീയ വിപ്ലവ സേന യും, ( National Revolutionary Army ) ജപ്പാൻ സാമ്രാജ്യത്തിന്റെ- ഇംപീരിയൽ ജാപ്പനീസ് സേനയും തമ്മിലുണ്ടായ ഈ യുദ്ധം 3 മാസം നീണ്ട് നിന്നു.
യുദ്ധം ജപ്പാൻ ജയിക്കുകയും ഷാങ്ഹായ് നഗരം പിടിച്ചെടുക്കുകയും ചെയ്തു (ഷാങ്ഹായ് ഇന്റർനാഷണൽ സെറ്റിൽമെന്റും ഷാങ്ഹായ് ഫ്രഞ്ച് കൺസെഷനും ഒഴികെ).
നാൻജിംഗ് യുദ്ധം, നാൻജിംഗ് കൂട്ടക്കൊല നാൻജിങിലെ സോവിയറ്റ് എംബസി 1938 ജനുവരി 1 ന് തീയിട്ടു നശിപ്പിക്കുന്നു.
ഷാങ്ഹായിലെ വിജയത്തിനു ശേഷം, ഇംപീരിയൽ ജാപ്പനീസ് സേന നാൻജിങ് ആക്രമിച്ചു.
വിവിധ സോത്രസുകൾ ഈ യുദ്ധത്തിൽ കൊല്ലപ്പെട്ടവരുടെ എണ്ണം 30,000 മുതൽ 3,00,000 വരെ പറയുന്നു.
"നാൻജിംഗ് കൂട്ടക്കൊല" യിൽ ("റേപ്പ് ഓഫ് നാൻജിംഗ്" എന്നും അറിയപ്പെടുന്നു) ജപ്പാനീസ് സൈന്യം 40,000 മുതൽ 300,000 വരെ ചൈനക്കാരെ (കൂടുതലും സാധാരണക്കാർ) കൊല്ലുകയോ പരിക്കേൽപ്പിക്കുകയോ ചെയ്തു.
ഒരു ജാപ്പനീസ് ഉദ്യോഗസ്ഥൻ, ഒരു ചൈനീസ് യുദ്ധത്തടവുകാരനെ ഷിൻ ഗുണ്ടോ ( shin gunto ) ഉപയോഗിച്ച് ശിരഛേദം ചെയ്യാൻ പോകുന്നു
2005-ിലെ, ജാപ്പനീസ് സൊസൈറ്റി ഫോർ ഹിസ്റ്ററി ടെക്സ്റ്റബുക്ക് റിഫോർം തയ്യാറാക്കിയ, ജൂനിയർ ഹൈസ്‌കൂൾ പാഠപുസ്തകത്തിന്റെ 2005 ലെ പതിപ്പിന്റെ ഒരു പകർപ്പിൽ "നാൻജിംഗ് കൂട്ടക്കൊല" യെക്കുറിച്ചോ "നാൻജിംഗ് സംഭവത്തെക്കുറിച്ചോ" പരാമർശമില്ലെന്ന് കണ്ടെത്തി.
വാസ്തവത്തിൽ, ഈ സംഭവത്തെ പരാമർശിക്കുന്ന ഒരേയൊരു വാചകം ഇതായിരുന്നു: “അവർ [ജാപ്പനീസ് സൈന്യം] ഡിസംബറിൽ ആ നഗരം കൈവശപ്പെടുത്തി“.
2005 ൽ, പുതിയ ചരിത്ര പാഠപുസ്തകത്തിന്റെ ഈ പതിപ്പിനെ ജാപ്പനീസ് വിദ്യാഭ്യാസ മന്ത്രാലയം അംഗീകരിച്ചതിനെത്തുടർന്ന്, നിരവധി ഏഷ്യൻ രാജ്യങ്ങളിൽ, പ്രത്യേകിച്ച് ചൈന, ദക്ഷിണ കൊറിയ എന്നിവിടങ്ങളിൽ വലിയ തോതിലുള്ള പ്രകടനങ്ങളും സൃഷ്ടിച്ചു.
ജാപ്പനീസ് വ്യാപനം
1941 ആയപ്പോഴേക്കും ജപ്പാൻ ചൈനയുടെയും വിയറ്റ്നാമിന്റെയും കിഴക്കൻ തീരപ്രദേശങ്ങളിൽ ഭൂരിഭാഗവും കൈവശപ്പെടുത്തി, പക്ഷേ ഈ അധിനിവേശ പ്രദേശങ്ങളിൽ ഗറില്ലാ പോരാട്ടം തുടർന്നു.
അപ്രതീക്ഷിതമായ ചൈനീസ് ചെറുത്തുനിൽപ്പിൽ നിന്ന് ജപ്പാന് വലിയ നാശനഷ്ടങ്ങൾ സംഭവിച്ചു.
പാശ്ചാത്യരാജ്യങ്ങളുടെ യുദ്ധത്തിൽ പ്രവേശനം 1941 ഡിസംബർ 9 ന് ചോങ്‌ചിങ് നാഷണലിസ്റ്റ് സർക്കാർ ജപ്പാനെതിരായ യുദ്ധ പ്രഖ്യാപനം.
പേൾ‍‍‍‌ ഹാർബർ ആക്രമണത്തിനു ശേഷം, അമേരിക്ക ജപ്പാനെതിരെ യുദ്ധം പ്രഖ്യാപിക്കുകയും, ചൈന ഔദ്യോഗികമായി- ജപ്പാൻ, ജർമ്മനി, ഇറ്റലി, എന്നീ രാജ്യങ്ങളുമായി യുദ്ധം പ്രഖ്യാപിച്ചു.
രണ്ടാം ലോകമഹായുദ്ധസമയത്ത് 1943 ൽ കൈറോ സമ്മേളനത്തിൽ ചിയാങ് കെയ്-ഷെക്ക് , ഫ്രാങ്ക്ലിൻ ഡി. റൂസ്‌വെൽറ്റ് , വിൻസ്റ്റൺ ചർച്ചിൽ .
ചിയാങ് കൈ-ഷെക്കിന് അമേരിക്കയിൽ നിന്ന് യുദ്ധാവശ്യ-സാധനങ്ങൾ ലഭിച്ചുകൊണ്ടേയിരുന്നു.
ചൈനയുടെ മിക്ക വ്യവസായങ്ങളും ഇതിനകം ജപ്പാൻ പിടിച്ചെടുക്കുകയോ നശിപ്പിക്കുകയോ ചെയ്തിരുന്നു, 1942 ൽ ചിയാങ്ങിന്റെ അംഗീകാരത്തോടെ ഷിൻജിയാങ് യുദ്ധപ്രഭു ഷെങ് ഷിക്കായ് സോവിയറ്റ് വിരുദ്ധനായി (Anti-Soviet) മാറിയതിനാൽ കസാഖ്സ്ഥാൻ വഴി ചൈനയെ ഷിൻജിയാങ്ങിലേക്ക് യുദ്ധോപകരണങ്ങൾ വിതരണം ചെയ്യാൻ അമേരിക്കയെ സോവിയറ്റ് യൂണിയൻ സമ്മതിച്ചില്ല.
ഈ കാരണങ്ങളാൽ, ചൈനീസ് ഗവൺമെന്റിന് ഒരിക്കലും വലിയ പ്രത്യാക്രമണങ്ങൾ നടത്താൻ ആവശ്യമായ സാധനങ്ങളും ഉപകരണങ്ങളും ഉണ്ടായിരുന്നില്ല.
ഉപകരണങ്ങളുടെ കടുത്ത ക്ഷാമം ഉണ്ടായിരുന്നിട്ടും, 1943 ൽ, ഹുബെയ്, ചാങ്‌ഡെ എന്നിവിടങ്ങളിലെ പ്രധാന ജാപ്പനീസ് ആക്രമണങ്ങളെ ചെറുക്കുന്നതിൽ ചൈനക്കാർ വിജയിച്ചു.
സഖ്യകക്ഷികളുടെ "യൂറോപ്പ് ഫസ്റ്റ് " നയം ചിയാങിന് അത്രയിഷ്ടമല്ലായിരുന്നു.
1942 ൽ മഹാത്മാഗാന്ധിയുമായുള്ള കൂടിക്കാഴ്ചയിൽ ചിയാങ് ഇന്ത്യൻ സ്വാതന്ത്ര്യത്തെ പിന്തുണച്ചു, ഇത് ചൈനയും യുണൈറ്റഡ് കിംഗ്ഡവും തമ്മിലുള്ള ബന്ധത്തെ കൂടുതൽ വഷളാക്കി.
ചൈനയെ സഹായിക്കണമെന്ന് വാദിക്കുന്ന ഒരു യു.എസ് പോസ്റ്റർ ചൈനയ്ക്ക് വിദേശ സഹായവും പിന്തുണയും ചൈനീസ് പ്രതിനിധി- എച്ച്. എച്ച്. കുങും, അഡോൾഫ് ഹിറ്റ്‌ലറും ബെർലിനിൽ .
യുദ്ധത്തിന് മുമ്പ്, ജർമ്മനിയും ചൈനയും അടുത്ത സാമ്പത്തിക, സൈനിക സഹകരണത്തിലായിരുന്നു, ചൈനയിൽനിന്ന്, അസംസ്കൃത വസ്തുക്കൾക്ക് പകരമായി വ്യവസായത്തെയും സൈന്യത്തെയും നവീകരിക്കാൻ ജർമ്മനി ചൈനയെ സഹായിച്ചു.
പക്ഷെ, കുമിംഗ്താങിന് നാൻ‌ജിങ് നഷ്ടപ്പെട്ട് വൂഹാനിലേക്ക് പിന്മാറിയ ശേഷം, കിഴക്കൻ ഏഷ്യയിലെ പ്രധാന കമ്മ്യൂണിസ്റ്റ് വിരുദ്ധ പങ്കാളിയായി ജപ്പാനുമായുള്ള സഖ്യത്തിന് അനുകൂലമായി 1938 ൽ ചൈനയ്ക്കുള്ള പിന്തുണ പിൻ‌വലിക്കാൻ ഹിറ്റ്‌ലറുടെ സർക്കാർ തീരുമാനിച്ചു.
സോവിയറ്റ് യൂണിയനിൽ നിന്ന്, 3,665 സോവിയറ്റ് ഉപദേശകരും പൈലറ്റുമാരും ചൈനയിൽ സേവനമനുഷ്ഠിച്ചു.
അന്തിമഫലം
അമേരിക്ക ജപ്പാനിൽ അണുബോംബ് പ്രയോഗിച്ചും, സോവിയറ്റ് യൂണിയൻ മഞ്ചൂറിയയെ ആക്രമിച്ചും ,ജപ്പാനെ കീഴ്പ്പെടുത്തി.
1945 ൽ ചിയാങ് കായ്-ഷെക്കും മാവോ സേതുങ്ങും 1945 ഓഗസ്റ്റ് 6 ന് ഒരു അമേരിക്കൻ ബി -29 ബോംബർ, എനോള ഗേ, യുദ്ധത്തിൽ ഉപയോഗിച്ച ആദ്യത്തെ അണുബോംബ് ഹിരോഷിമയിൽ പ്രയോഗിച്ച്, പതിനായിരങ്ങൾ കൊല്ലപ്പെട്ടു.
1945 ഓഗസ്റ്റ് 9 ന് നാഗസാക്കിയിൽ അമേരിക്ക മറ്റൊരു അണുബോംബ് കൂടി പ്രയോഗിച്ചു .
1945 സെപ്റ്റംബർ 2 ന് യു‌എസ്‌എസ് മിസോറി യുദ്ധക്കപ്പലിൽ ചൈനീസ് ജനറൽ ഹുസു യുംഗ്-ചാങ് ഉൾപ്പെടെ നിരവധി സഖ്യസേനാ മേധാവികൾ പങ്കെടുത്ത ചടങ്ങിൽ ജപ്പാൻ ഔദ്യോഗിക കീഴടങ്ങൽ ഒപ്പിട്ടു.
യുദ്ധത്തിനു ശേഷം ചീന- ആഭ്യന്തര യുദ്ധം ( കുമിംഗ്താങും - ചൈനീസ് കമ്മ്യൂണിസ്റ്റ് പാർട്ടിയും തമ്മിൽ) പുനരാരംഭിച്ചു.
സമകാലിക യുഗം ചൈന-ജപ്പാൻ ബന്ധം
ഇന്ന്, ചൈനയും ജപ്പാനും തമ്മിലുള്ള തർക്കത്തിന്റെയും നീരസത്തിന്റെയും പ്രധാന കാരണമാണീയുദ്ധം.
ചൈന-ജാപ്പനീസ് ബന്ധങ്ങളുടെ പ്രധാന തടസ്സമായി യുദ്ധം തുടരുന്നു.
യുദ്ധത്തെക്കുറിച്ചുള്ള നിലവിലെ ചരിത്ര വീക്ഷണം സംബന്ധിച്ച പ്രശ്നങ്ങൾ നിലവിലുണ്ട്.
ഉദാഹരണത്തിന്, ജപ്പാൻ നടത്തിയ ക്രൂരമായ സംഭവങ്ങൾ ഒഴിവാക്കുകയോ അല്ലെങ്കിൽ ആ സംഭവത്തെ നല്ലതായി കാണിക്കുകയോ ചെയ്യുന്ന ചില സ്കൂൾ പാഠപുസ്തകങ്ങളുടെ അംഗീകാരം അനുവദിച്ചുകൊണ്ട് ചരിത്രപരമായ റിവിഷനിസത്തെക്കുറിച്ച് (ചരിത്രം തിരുത്തൽ) ജാപ്പനീസ് സർക്കാരിനെതിരെ ആരോപിക്കപ്പെടുന്നു.
പുറത്തേക്കുള്ള കണ്ണികൾ Second Sino-Japanese War എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം ↑ ↑ ↑ ↑ 1933 മെയ് 31 ന് ടിയാൻജിനിലെ ടാങ്ഗു ജില്ലയിൽ, റിപ്പബ്ലിക്ക് ഓഫ് ചൈനയും ജപ്പാൻ സാമ്രാജ്യവും തമ്മിൽ ഒപ്പുവച്ച വെടിനിർത്തൽ കരാരാണ് ടാങ്‌ഗു ട്രൂസ് (അഥവാ ടാങ്ഗു കരാർ).
1931 ൽ ആരംഭിച്ച മഞ്ചൂറിയയിലെ ജാപ്പനീസ് ആക്രമണം ഇത് ഔദ്യോഗികമായി അവസാനിച്ചു.
↑ രണ്ടാം ചീന-ജപ്പാൻ യുദ്ധത്തിൽ ശത്രുത പൊട്ടിപ്പുറപ്പെടുന്നതിന് രണ്ട് വർഷം മുമ്പ് 1935 ജൂൺ 10 ന് ജപ്പാൻ സാമ്രാജ്യവും റിപ്പബ്ലിക്ക് ഓഫ് ചൈനയും തമ്മിലുള്ള രഹസ്യ കരാറായിരുന്നു ഹെ-ഉമേസു കരാർ.
↑ ↑ രംഗഭൂമി ↑ ↑ ↑ ↑ 1931 ലെ ജാപ്പനീസ് മഞ്ചൂറിയയെ ആക്രമിക്കുന്നതിന് ഒരു കാരണം പറഞ്ഞ് ജാപ്പനീസ് സൈനികർ നടത്തിയ തെറ്റായ  സംഭവമാണ് മുക്ഡെൻ സംഭവം അഥവാ മഞ്ചൂറിയൻ സംഭവം.
↑ 1934 ന് മുമ്പ് ഔദ്യോഗികമായി മഞ്ചൂറിയ സംസ്ഥാനവും 1934 ന് ശേഷം മഞ്ചൂറിയ സാമ്രാജ്യവുമായിരുന്ന മഞ്ചുകുവോ 1932 മുതൽ 1945 വരെ വടക്കുകിഴക്കൻ ചൈനയിലും ഇന്നർ മംഗോളിയയിലും ജപ്പാൻ സാമ്രാജ്യത്തിന്റെ ഒരു പപ്പറ്റ് സംസ്ഥാനമായിരുന്നു .
↑ ↑ ↑ ↑ ↑ ↑ ↑ രണ്ടാം ചീന-ജപ്പാൻ യുദ്ധത്തിന്റെ ഔദ്യോഗിക തുടക്കം കുറിച്ച മാർക്കോ പോളോ പാലം സംഭവത്തിന് തൊട്ടുപിന്നാലെ 1937 ജൂലൈ 29 ന് ചൈനയിലെ തൊങ്ജൊയിൽ ജാപ്പനീസ് പരിശീലനം നേടിയ ഈസ്റ്റ് ഹോപെയ് ആർമി, ജാപ്പനീസ് സൈനികർക്കും സിവിലിയന്മാർക്കും നേരെ നടത്തിയ ആക്രമണമായിരുന്നു തൊങ്ജൊ സംഭവം.
↑ ↑ ↑ ↑ ↑ ↑ ↑ ↑ ↑ രണ്ടാം ലോകമഹായുദ്ധസമയത്ത് അമേരിക്കയും യുണൈറ്റഡ് കിങ്ഡവും അംഗീകരിച്ച മഹത്തായ തന്ത്രത്തിന്റെ പ്രധാന ഘടകമാണ്- " യൂറോപ്പ് ഫസ്റ്റ് " (Europe First), അഥവാ " ജർമ്മനി ഫസ്റ്റ് "(Germany First) എന്നും അറിയപ്പെടുന്നു.
ഈ നയമനുസരിച്ച്, അമേരിക്കയും യുണൈറ്റഡ് കിംഗ്ഡവും യൂറോപ്പിലെ നാസി ജർമ്മനിയെ ആദ്യം കീഴടക്കാൻ അവരുടെ പ്രകൃതിവിഭവങ്ങളും സാധനസമ്പത്തുകളും  ഉപയോഗിക്കും.
രണ്ടാം ത്രിമൂർത്തി ഭരണകൂടം (റോമൻ റിപ്പബ്ലിക്) ഇംഗ്ലീഷ് വിലാസം https://ml.wikipedia.org/wiki/Second_Triumvirate 41 ബി സി യിൽ രണ്ടാം ത്രിമൂർത്തി ഭരണകൂടത്തിന്റെ സ്ഥാപനം ആഘോഷിക്കാൻ ഇറക്കിയ ആന്റണിയുടെയും ഒക്റ്റാവിയന്റെയും ചിത്രങ്ങൾ വഹിക്കുന്ന സ്വർണ്ണ നാണയം
പ്രാചീന റോമൻ റിപ്പബ്ലിക്കിൽ 43 ബി സി മുതൽ 33 ബി സി വരെ മാർക്ക് ആന്റണി , അഗസ്റ്റസ് , മാർക്കസ് ലെപിഡസ് എന്നിവർ ചേർന്ന് രൂപീകരിച്ച ഭരണകക്ഷി സഖ്യമാണ് രണ്ടാം ത്രിമൂർത്തി ഭരണകൂടം .
ആദ്യത്തെ ത്രിമൂർത്തി ഭരണകൂടം അനൗപചാരികമായ ഒരെണ്ണമായിരുന്നു, പക്ഷെ രണ്ടാമത്തേത് ഔദ്യോഗികമായി സ്ഥിരീകരിച്ച ഒരു ത്രിമൂർത്തി സഖ്യമായിരുന്നു.
43 ബി സി നവംബർ 26 നാണ് മാർക്ക് ആന്റണി , അഗസ്റ്റസ് , മാർക്കസ് ലെപിഡസ് എന്നിവർക്ക് വഴി തെറ്റിപ്പോയ റോമൻ റിപ്പബ്ലിക്കിന്റെ ഭരണഘടന (constitution) പുനർസ്ഥാപിക്കാനുള്ള സകല അധികാരങ്ങളുമുള്ള ലെഗസ് റ്റിറ്റിയ (lex titia) നിയമം പാസ്സാക്കിയത്.
ഈ നിയമമനുസരിച്ച് ഈ ത്രിമൂർത്തി സഖ്യത്തിന് ഏത് നിയമവും റദ്ദാക്കാനും, പുതിയ നിയമങ്ങളുണ്ടാക്കാനുമുള്ള അധികാരമുണ്ടായിരുന്നു ഇതിനു സെനറ്റിന്റെയോ , പ്ലീബിയൻ കൗൻസിലിന്റെയോ അനുവാദത്തിന്റെ ആവശ്യമില്ലായിരുന്നു.
റോമൻ റിപ്പബ്ലിക്കിന്റെ ചരിത്രത്തിൽ സുള്ളയുടെ ഡിക്റ്റേറ്റർഷിപ്പിനു മാത്രമേ ഇതിനുമുൻപ് ഇത്രയും വ്യാപകമായ അധികാരങ്ങളുണ്ടായിരുന്നു.
ഈ അധികാരത്തിനുണ്ടായിരുന്ന ഒരേ ഒരു പരിമിതി ഇതിന്റെ കാലാവധി അഞ്ച് വർഷം കഴിഞ്ഞ് അവസാനിക്കും എന്നതായിരുന്നു.
ചരിത്ര പാശ്ചാത്തലം
പോംപിയെ തോൽപ്പിച്ച് വിജയശ്രീലാളിതനായി റോമിൽ പ്രവേശിച്ച സീസറിന് സെനറ്റ് പത്തു വർഷത്തെ ഡിക്റ്റേറ്റർ പദവി (magistratus extraordinarius) വച്ച് നീട്ടി.
സീസറിന്റെ വളർന്നു വരുന്ന രാഷ്ട്രീയ ശക്തി റോമിലെ ഒപ്റ്റിമേറ്റ് കക്ഷിയിൽപ്പെട്ട ചിലരെ പരിഭ്രാന്തരാക്കി.
സീസർ ഏകാധിപത്യം കൈയാളി റോമൻ റിപ്പബ്ലിക്കിന്റെ അന്ത്യം കുറിക്കുമെന്നവർ ഭയന്നു.
രണ്ടാം ദലായ് ലാമ Part of a series on Tibetan Buddhism Schools Nyingma Kagyu Sakya Gelug Jonang Rimé Kadam Bon Glossary Three marks of existence Skandha Cosmology Saṃsāra Rebirth Bodhisattva Dharma Dependent origination Karma Key figures Gautama Buddha Padmasambhava Je Tsongkhapa Dalai Lama Panchen Lama Lama Karmapa Rinpoche Geshe Tertön Tulku Practices and attainment Buddhahood Avalokiteśvara Four stages of enlightenment Tantric yoga Pāramitās Meditation Laity Major monasteries Tradruk Drepung Dzogchen Ganden Jokhang Kumbum Labrang Mindrolling Namgyal Narthang Nechung Pabonka Palcho Ralung Ramoche Rato Sakya Sanga Sera Shalu Tashilhunpo Tsurphu Yerpa Festivals Chotrul Duchen Dajyur Losar Monlam Sho Dun Texts Kangyur Tengyur Tibetan Buddhist canon Mahāyāna sūtras Nyingma Gyubum Art Sand mandala Thangka Wall paintings Ashtamangala Tree of physiology Festival thangka History and overview History Timeline Outline Culture Index of articles ക സ തി
ഗെൻഡൺ ഗ്യാറ്റ്സോ പാൽസാങ്പോ , ഗെൻഡുൺ ഗ്യാറ്റ്സോ ( തിബറ്റൻ : དགེ་འདུན་རྒྱ་མཚོ། ; വൈൽ : dge-'dun rgya-mtsho ) (1475–1542) എന്നീ പേരുകളിലറിയപ്പെട്ടിരുന്ന വ്യക്തിയാണ് മരണശേഷം രണ്ടാമത്തെ ദലായ് ലാമയായി കണക്കാക്കപ്പെടുന്നത്.
തനാക് എന്ന പ്രദേശത്തെ ഷിഗാറ്റ്സേയ്ക്ക് അടുത്താണ് ഇദ്ദേഹം ജനിച്ചത്.
ഇത് മദ്ധ്യ ടിബറ്റിലെ സാങ് പ്രദേശത്താണ്.
ഇദ്ദേഹത്തിന്റെ പിതാവ് Tanak (1432–1481) ( വൈൽ : kun dga' rgyal mtshan ), ന്യിങ്മ പരമ്പരയിൽ പെട്ട ഒരു ഗാക്പ (വിവാഹിതനായ താന്ത്രികൻ) ആയിരുന്നു.
പരക്കെ അറിയപ്പെട്ടിരുന്ന ഒരു ന്യിങ്മ താന്ത്രിക വിദഗ്ദ്ധനായിരുന്നു ഇദ്ദേഹം.
മാചിക് കുങ്ക പേമോ എന്നായിരുന്നു രണ്ടാം ദലായ് ലാമയുടെ അമ്മയുറ്റെ പേര്.
കർഷക കുടുംബമായിരുന്നു ഇവരുടേത്.
ജീൻ സ്മിത്ത് എന്ന പണ്ഡിതന്റെ അഭിപ്രായത്തിൽ ഒന്നാം ദലായ് ലാമ ഗ്രബ് ചെൻ കുൻ ദ്ര ർഗ്യൽ റ്റാഷൻ എന്നയാളുടെ മകനായി ജനിച്ചത് പരമ്പരാഗത ലാമ വംശമായ ഷാങ്സ് പ ബ്ക ഗ്ർഗ്യുദ് പ ലാമമാരുടെ വംശത്തിന്റെ അവസാനം കുറിച്ചു എന്നാണ്.
സംസാരിക്കാൻ പഠിച്ചയുടൻ തന്നെ തന്റെ പേര് പേമ ദോർജി എന്നാണെന്ന് ഇദ്ദേഹം മാതാപിതാക്കളോട് പറഞ്ഞു എന്നാണ് പരമ്പരാഗത വിശ്വാസം.
ഇത് ഒന്നാമത്തെ ദലായ് ലാമയായ ഗെൻഡൺ ഡ്രുപിന്റെ (1391–1474) പേരാണ്.
തന്റെ അച്ഛന്റെ പേര് ലോബ്സാങ് ഡ്രാക്പ എന്നാണെന്നും ഇദ്ദേഹം പറഞ്ഞുവത്രേ.
ഇത് സോങ്‌കപയുടെ അധികാരത്തിലേറ്റപ്പോഴുള്ള പേരായിരുന്നു.
നാലുവയസ്സുള്ളപ്പോൾ ഇദ്ദേഹം തന്റെ മാതാപിതാക്കളോട് തനിക്ക് തഷിൽഹൺപോ മൊണാസ്റ്ററിയിൽ താമസിക്കണം എന്ന് പറഞ്ഞു.
ഇത് 1447-ൽ ഗെൻഡുൺ ഡ്രുപ് ഷിഗാറ്റ്സേയ്ക്കടുത്ത് സ്ഥാപിച്ചതാണ്.
തന്റെ സന്യാസികൾക്കടുത്ത് താമസിക്കുവാനുള്ള ആഗ്രഹം ഇദ്ദേഹം പ്രകടിപ്പിച്ചിരുന്നു.
പുനരവതാരം
ഇദ്ദേഹത്തെ കുട്ടിക്കാലത്തുതന്നെ ഗെൻഡൺ ഡ്രുപിന്റെ പുനരവതാരമായി കണക്കാക്കുകയുണ്ടായി.
ചില സ്രോതസ്സുകളനുസരിച്ച് നാലുവയസ്സിലാണ് ഇത് സംഭവിച്ചത്.
മറ്റുചില സ്രോതസ്സുകൾ ഇത് എട്ട് വയസ്സിലാണ് സംഭവിച്ചതെന്ന് അവകാശപ്പെടുന്നു.
1486-ൽ പഞ്ചൻ ലങ്രിഗ് ഗ്യാറ്റ്സോയിൽ നിന്നാണ് സന്യാസത്തിന്റെ ആരംഭദീക്ഷ ഇദ്ദേഹം സ്വീകരിച്ചത്.
പത്ത് വയസ്സിലായിരുന്നു ഇത്.
സന്യാസം ലഭിക്കുമ്പോഴുള്ള പ്രതിജ്ഞകൾ എടുത്തത് ഘോജെ ചോയെക്യി ഗ്യാൽറ്റ്സണിൽ നിന്നാണ്.
ഗെഡൺ ഗ്യാറ്റ്സോ എന്ന പേരാണ് ഇദ്ദേഹത്തിന് ഈ അവസരത്തിൽ ലഭിച്ചത്.
പതിനൊന്ന് വയസ്സുള്ളപ്പോൾ ഇദ്ദേഹത്തെ ഗെൻഡുൺ ഡ്രുപയുടെ പുനർജന്മമായി സിംഹാസനാരോഹണം നടത്തപ്പെട്ടു.
പതിനാറോ പതിനേഴോ വയസ്സുവരെ ഇദ്ദെഹം തഷിൽഹുൺപോയിൽ തങ്ങി.
ചില വിവാദങ്ങളെയും "അസുയയെയും" തുടർന്ന് ഇദ്ദേഹത്തിന് മൊണാസ്റ്ററി വിട്ട് ലാസയിലേയ്ക്ക് പോകേണ്ടിവന്നു.
ഡ്രെപങ് മൊണാസ്റ്ററിയിൽ പഠിക്കുകയാണ് അദ്ദേഹം ചെയ്തത്.
പണ്ഡിതൻ, മിസ്റ്റിക്കൽ കവിതകളുടെ രചയിതാവ് എന്നീ നിലകളിൽ ഇദ്ദേഹം പ്രശസ്തനായിരുന്നു.
ഗെലുഗ്പ സ്വാധീനം വർദ്ധിപ്പിക്കുവാനായി ഇദ്ദേഹം ധാരാളം യാത്രകൾ ചെയ്തിരുന്നു.
ദ്രെപുങിലെ ഗെലുഗ്പ മൊണാസ്റ്ററിയുടെ മേധാവിയായി ഇദ്ദേഹം മാറി.
ഈ സമയം മുതൽ പുനർജന്മപരമ്പരയുമായി ഈ മൊണാസ്റ്ററി ബന്ധപ്പെട്ടിരിക്കുന്നു.
ഈ പരമ്പരയാണ് പിൽക്കാലത്ത് ദലായ് ലാമമാരായി അറിയപ്പെട്ടത്.
ഗെലുഗ് പണ്ഡിതനായ സുംപ ഖെൻപോയുടെ അഭിപ്രായത്തിൽ ഇദ്ദേഹം ന്യിങ്മ -പ താന്ത്രിക തത്ത്വങ്ങളും പഠിച്ചിരുന്നു.
ലാമോ ലാ-ട്സോ എന്ന വിശുദ്ധ തടാകത്തിന്റെ സംരക്ഷ‌കയായ ആത്മാവ് പാൾഡെൻ ലാമോ ആദ്യ ദലായ് ലാമയോട് ദലായ് ലാമമാരുടെ പുനർജന്മത്തിലൂടെയുള്ള പരമ്പരയെ സംരക്ഷിച്ചുകൊള്ളാം എന്ന് ഒരു സ്വപ്നത്തിലൂടെ വാഗ്ദാനം ചെയ്തിരുന്നു എന്നാണ് വിശ്വാസം.
സന്യാസിമാർ ഗെൻഡൺ ഗ്യാറ്റ്സോയുടെ കാലം മുതൽ അടുത്ത ദലായ് ലാമയെ തിരഞ്ഞെടുക്കുന്നതിനു മുൻപ് അത് സംബന്ധിച്ച ഉപദേശം ലഭിക്കുവാനായി തപസ്സ് ചെയ്യാൻ ഈ തടാകത്തിൽ പോകുമായിരുന്നു ഗെൻഡുൺ ഗ്യാറ്റ്സോ ആണ് ഈ പാരമ്പര്യം ആരംഭിച്ചത്.
Gendun Gyatso is said to have been the first to discover the sacredness of Lake Lhamoi Latso.
1509-ൽ ഇദ്ദേഹം ദക്ഷിണ റ്റിബറ്റിൽ ചോകോർഗ്യാൽ മൊണാസ്റ്ററി ആരംഭിച്ചു.
ലാമോ ലാ-ട്സോ എന്ന തടാകത്തിന് അടുത്തായിരുന്നു ഇത്.
സെടാങിന് 115 കിലോമീറ്റർ വടക്കുകിഴക്കാണ് ഇത്.
4,500 മീറ്റർ (14,764 അടി) ഉയരത്തിലാണിത്.
തടാകം 5,000 മീറ്റർ (16,404 അടി) ഉയരത്തിലാണ്.
36 വയസ്സിൽ 1512-ൽ തഷിൽഹുൺപോയുടെ മേധാവിയായി ഗെൻഡുൺ ഗ്യാറ്റ്സോ സ്ഥാനമേറ്റു.
1517-ൽ ഇദ്ദെഹം ദ്രെപങ് മൊണാസ്റ്ററിയുടെയും അധിപനായി.
67 വയസ്സു‌ള്ളപ്പോൾ 1542-ൽ ധ്യാനത്തിനിടെ ഇദ്ദേഹം മരണമടഞ്ഞു എന്നാണ് വിശ്വാസം.
അടിക്കുറിപ്പുകൾ അവലംബം എസ്സൻസ് ഓഫ് റിഫൈൻഡ് ഗോൾഡ് ബൈ ദ തേഡ് ദലായ് ലാമ: വിത്ത് റിലേറ്റഡ് ടെക്സ്റ്റ്സ് ബൈ ദ സെക്കൻഡ് ആൻഡ് സെവൻത് ദലായ് ലാമാസ് .
(1978) ട്രാൻസ്‌ലേറ്റഡ് ബൈ മുള്ളിൻ, ഗ്ലെൻ എച്ച്. .
തുഷിത ബുക്ക്സ്, ധർമശാല, H.P., ഇന്ത്യ.
കൂടുതൽ വായനയ്ക്ക് മുള്ളിൻ, ഗ്ലെൻ എച്ച്. (2001).
മുള്ളിൻ, ഗ്ലെൻ എച്ച്. (2005).
സെക്കൻഡ് ദലായ് ലാമ ഹിസ് ലൈഫ് ആൻഡ് ടീച്ചിംഗ്സ് , സ്നോ ലയൺ പബ്ലിക്കേഷൻസ്s, ISBN 1-55939-233-9 , EAN  9781559392334 സെക്കൻഡ് ദലായ് ലാമ.
താന്ത്രിക് യോഗാസ് ഓഫ് സിസ്റ്റർ നിഗുമ , സ്നോ ലയൺ പബ്ലിക്കേഷൻസ്, ഫസ്റ്റ് എഡിഷൻ.
U. edition (May 1985), ISBN 0-937938-28-9 (10), ISBN 978-0-937938-28-7 (13) പുറത്തേയ്ക്കുള്ള കണ്ണികൾ tbrc.org: dge 'dun rgya mtsho Archived 2009-07-06 at the Wayback Machine .
രണ്ടാം ഉമ്മൻ ചാണ്ടി മന്ത്രിസഭ ഇംഗ്ലീഷ് വിലാസം https://ml.wikipedia.org/wiki/Oommen_Chandy_Ministry_Term_2 യു.ഡി.എഫ് സർക്കാർ ഉമ്മൻചാണ്ടി, മുഖ്യമന്ത്രി
ഉമ്മൻചാണ്ടിയുടെ നേതൃത്വത്തിലുള്ള കേരളത്തിലെ യു.ഡി.എഫ് മന്ത്രിസഭ 2011 മെയ് 18 ന് സത്യപ്രതിജ്ഞ ചെയ്ത് അധികാരമേറ്റു.
മെയ് 18 ന് മുഖ്യമന്ത്രിയെക്കൂടാതെ ആറ് ഘടകകക്ഷി നേതാക്കളാണ് മന്ത്രിമാരായി ചുമതലയേറ്റത്.
ബാക്കിയുള്ള 13 അംഗങ്ങൾ 2011 മേയ് 23-നു് സത്യപ്രതിജ്ഞ ചെയ്ത് അധികാരമേറ്റെടുത്തു.
അഞ്ചുവർഷം തികച്ച് ഉമ്മൻ ചാണ്ടി 2016 മേയ് 20 ന് രാജി വച്ചു.
2016 മേയ് 16 ന് നടന്ന തിരഞ്ഞെടുപ്പിൽ ഐക്യ ജനാധിപത്യ മുന്നണിയ്ക്ക് 47 സീറ്റ് മാത്രമാണ് കിട്ടിയത്.
ഇടതു ജനാധിപത്യ മുന്നണിയ്ക്ക് 91 സീറ്റുകൾ ലഭിച്ചു.
മന്ത്രിമാരും വകുപ്പുകളും മന്ത്രി വകുപ്പുകൾ ചിത്രം 1 ഉമ്മൻ ചാണ്ടി മുഖ്യമന്ത്രി , ശാസ്ത്ര സാങ്കേതികം,ജനറൽ അഡ്മിനിസ്‌ട്രേഷൻ,അഖിലേന്ത്യാ സർവീസ്, ഭരണപരിഷ്‌കരണം ഇലക്ഷൻ, സംസ്ഥാനാന്തര നദീജലം, ദുരിതാശ്വാസം, സൈനിക ക്ഷേമം, പാർലിമെന്ററി കാര്യം, വന്യജീവി സംരക്ഷണം, കായികം, സിനിമ 2 രമേശ് ചെന്നിത്തല ആഭ്യന്തരം , വിജിലൻസ് , ജയിൽ, അഗ്നി ശമനം 4 പി.കെ. കുഞ്ഞാലിക്കുട്ടി വ്യവസായം, ഐ.ടി., മൈനിങ്ങ് ആന്റ് ജിയോളജി, കൈത്തറി, വഖഫ് ഹജ്ജ് 5 ആര്യാടൻ മുഹമ്മദ് വൈദ്യുതി, ഗതാഗതം , റയിൽവേ 6 പി.കെ. അബ്ദുറബ്ബ് വിദ്യാഭ്യാസം 7 അടൂർ പ്രകാശ് റവന്യൂ, കയർ 8 ഷിബു ബേബി ജോൺ തൊഴിൽ,പുനരധിവാസം,ഇൻഡസ്ട്രിയൽ ട്രൈബ്യൂണൽ 9 അനൂപ് ജേക്കബ് ഭക്ഷ്യം, സിവിൽ സപ്ലൈസ്,പൊതു വിതരണം, ഉപഭോക്തൃ സംരക്ഷണം രജിസ്ട്രേഷൻ 10 വി.എസ്. ശിവകുമാർ ആരോഗ്യം , മോട്ടോർ വാഹനം, ദേവസ്വം 11 വി.കെ. ഇബ്രാഹിംകുഞ്ഞ് പൊതുമരാമത്ത് 12 കെ.പി. മോഹനൻ കൃഷി , മൃഗ സംരക്ഷണം, പ്രിന്റിങ്ങ് ആൻഡ് സ്റ്റേഷനറി 13 പി.ജെ. ജോസഫ് ജലസേചനം, ജലവിഭവം,ഇൻലാൻഡ് നാവിഗേഷൻ 14 എം.കെ. മുനീർ പഞ്ചായത്ത്, സാമൂഹികക്ഷേമം, കില 15 എ.പി. അനിൽ കുമാർ വിനോദസഞ്ചാരം,പട്ടികജാതി പിന്നോക്ക വിഭാഗ ക്ഷേമം 16 കെ.സി. ജോസഫ് ഗ്രാമവികസനം, സാംസ്കാരികം, ഇൻഫർമേഷൻ ആന്റ് പബ്ലിക് റിലേഷൻസ്, പ്ലാനിങ്ങ് ആന്റ് എക്കോണമിക് അഫയേർസ് ,നോർക്ക 17 സി.എൻ. ബാലകൃഷ്ണൻ സഹകരണം, ഖാദി, ഗ്രാമവ്യവസായം 18 കെ. ബാബു എക്സൈസ്, തുറമുഖം, ഹാർബർ എഞ്ചിനീയറിങ്ങ് 19 പി.കെ. ജയലക്ഷ്മി യുവജന കാര്യം, പട്ടിക വർഗ്ഗം, മ്യൂസിയവും കാഴ്ച ബംഗ്ലാവും 20 മഞ്ഞളാംകുഴി അലി ടൗൺ പ്ലാനിങ്ങ്, മുൻസി‌പ്പാലിറ്റി, കോർപ്പറേഷൻ, ന്യൂനപക്ഷക്ഷേമം 21 തിരുവഞ്ചൂർ രാധാകൃഷ്ണൻ വനം , പരിസ്ഥിതി അവലംബം Kerala Council of Ministers എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രണ്ടാം കോളറ പാൻഡെമിക് 1832-ൽ ന്യൂ യോർക്ക് നഗരത്തിലെ ബോർഡ് ഓഫ് ഹെൽത്ത് പുറത്തിറക്കിയ നോട്ടീസ് ഈ അസുഖത്തെപ്പറ്റിയും അതിന്റെ കാരണത്തെപ്പറ്റിയുമുള്ള അജ്ഞത വെളിവാക്കുന്നുണ്ട്.
1829–1851 കാലയളവിൽ ഏഷ്യയിലും യൂറോപ്പിലും അമേരിക്കയിലുമായി അനേകം ആളുകളുടെ മരണത്തിനിടയാക്കിയ കോളറ പകർച്ചവ്യാധിയെയാണ് രണ്ടാം കോളറ പാൻഡെമിക് (Second cholera pandemic) എന്നുവിളിക്കുന്നത്.
ഇന്ത്യയിൽ നിന്നാരംഭിച്ച ഒന്നാം പകർച്ചവ്യാധിയുടെ തുടർച്ചയായിരുന്നു ഇത് വ്യാപനം
ഈ പാൻഡെമിക്കിന്റെ ഭാഗമായി അസുഖം റഷ്യയിലെത്തി .
( കോളറ കലാപങ്ങൾ കാണുക).
ഹങ്കറിയിൽ ഇത് ഒരുലക്ഷം മരണങ്ങൾക്ക് കാരണമായി.
ജർമനിയിൽ പാൻഡെമിക് എത്തിയത് 1831-ലാണ്.
ലണ്ടനിൽ 1832-ൽ അസുഖം എത്തിപ്പെട്ടു.
55,000-ലധികം ആൾക്കാർ ബ്രിട്ടനിലും അയർലാന്റിലുമായി മരിക്കുകയുണ്ടായി.
ഫ്രാൻസ് , കാനഡയിലെ ഒണ്ടാറിയോ, അമേരിക്കൻ ഐക്യനാടുകളിലെ ന്യൂ യോർക്ക് എന്നിവിടങ്ങളിലും അതേ വർഷം അസുഖം എത്തിപ്പെട്ടു.
1834-ൽ വടക്കേ അമേരിക്കയുടെ പസഫിക് തീരത്ത് അസുഖം എത്തിപ്പെട്ടു.
1848മുതൽ രണ്ടുവർഷത്തേയ്ക്ക് ഇംഗ്ലണ്ടിലും വെയിൽസിലും അസുഖം വീണ്ടും പൊട്ടിപ്പുറപ്പെട്ടു.
ഇതിൽ 52,000 ആൾക്കാർ മരണമടയുകയുണ്ടായി.
1832-നും 1849-നുമിടയിൽ ഒരുലക്ഷത്തി അൻപതിനായിരം അമേർക്കക്കാർ കോളറ ബാധിച്ചു മരിച്ചു എന്നാണ് കണക്ക്.
ബാക്കിപത്രം
ഹെൻഡ്രിക് വെർജ്ലാൻഡ് എന്ന നോർവീജിയൻ കവി ഈ പാൻഡെമിക്കിൽ നിന്നുള്ള പ്രേരണയാൽ "ദി ഇന്ത്യൻ കോളറ" എന്നൊരു നാടകം രചിക്കുകയുണ്ടായി.
ഈ പകർച്ചവ്യാധി പകരുന്നതിന്റെ ഉത്തരവാദിത്തം ബ്രിട്ടീഷ് കൊളോണിയലിസത്തിനാണെന്ന വിമർശനമാണ് ഇദ്ദേഹം ഈ കൃതിയിലൂടെ നടത്തിയത്.
സിരയിലൂടെ (ഇൻട്രാവീനസ്) സലൈൻ നൽകുക എന്ന ശാസ്ത്രീയ ചികിത്സാമുന്നേറ്റം ഈ പാൻഡെമിക്കിന്റെ സമയത്താണ് നടന്നത്.
ഡോക്ടർ തോമസ് ലാറ്റ എന്ന എഡിൻബറക്കാരന്റെ കണ്ടുപിടിത്തത്തിൽ നിന്നാണ് ഈ ചിക്ത്സാരീതി ഉരുത്തിരിഞ്ഞുവന്നത്.
ഈ ചികിത്സ നിർജ്ജലീകരണം തടയുന്നു എന്നായിരുന്നു ഇദ്ദേഹം കണ്ടെത്തിയത്.
ഇദ്ദേഹം ഈ രോഗം ബാധിച്ചാണ് മരണമടഞ്ഞത്.
ഇതും കാണുക ഒന്നാം കോളറ പാൻഡെമിക് പാൻഡെമിക് കുറിപ്പുകൾ
൧ .
The second pandemic started in India and reached Russia by 1830, then spreading into Finland and Poland.
A two-year outbreak began in England in October 1831 and claimed 22,000 lives.
Irish immigrants fleeing poverty and the Great Potato Famine , carried the disease from Europe to North America.
Soon after the immigrants' arrival in Canada in the summer of 1832, 1,220 people died in Montreal and another 1,000 across Quebec.
The disease entered the U.S. via ship traffic through Detroit and New York .
Spread by ship passengers, it reached Latin America by 1833.
Another outbreak across England and Wales began in 1848, killing 52,000 over two years.
രണ്ടാം കർണ്ണാട്ടിക് യുദ്ധം
ഹൈദരാബാദിലെ നിസാമിന്റെ മരണശേഷം അദ്ദേഹത്തിന്റെ രണ്ടാമത്തെ മകനായ നാസിർജംഗും ചെറുമകനായ മുസാഫർജംഗും തമ്മിൽ തർക്കം ആരംഭിച്ചു.
മുസാഫർജംഗ് ആർക്കോട്ടിലെ നവബാകാൻ ആഗ്രഹിച്ച് ചന്ദ്രസാഹിബുമായി തർക്കത്തിലേർപ്പെട്ടു.
ഇതിനുശേഷം നാസിർജംഗിനെ സഹായിക്കാൻ ബ്രിട്ടീഷുകാർ സന്നദ്ധത പ്രകടിപ്പിച്ചു.
പക്ഷേ ഈ ശക്തികളെ മുസാഫർ ജംഗും ചന്ദ്രസാഹിബും ചേർന്ന് തോൽപിച്ചു.
1757- ൽ മുസാഫർജംഗിനെ വധിക്കുകയും പുതുതായി ഫ്രഞ്ച് ഗവർണർ ആയി സ്ഥാനം ഏറ്റ ബുസ്സി സലാത്ജംഗനെ അധികാരത്തിൽ പ്രതിഷ്ഠിക്കുകയും ചെയ്തു.
ബ്രിട്ടീഷ് ഗവർണറായിരുന്ന റോബർട്ട് ക്ലൈവ് ആർക്കോട്ട് പിടിച്ചടക്കി.
കർണാട്ടിക് പ്രദേശങ്ങൾ മുഴുവൻ ബ്രിട്ടീഷുകാരുടെ നിയന്ത്രണത്തിൽ കൊണ്ടുവന്നു.
മാമുൻച്ചിസോറസ് ഇംഗ്ലീഷ് വിലാസം https://ml.wikipedia.org/wiki/Mamenchisaurus
അന്ത്യ ജുറാസ്സിക് കാലത്ത് ജീവിച്ചിരുന്ന സോറാപോഡ് വംശത്തിൽ പെട്ട വളരെ വലിയ ദിനോസർ ആയിരുന്നു മാമുൻച്ചിസോറസ് , ഉച്ചാരണം ( / m ɑː ˈ m ʌ n tʃ i ˈ s ɔːr ə s / mah- MUN -chi- SAWR -əs , Archived 2008-09-25 at the Wayback Machine . or spelling pronunciation / m ə ˌ m ɛ n tʃ i ˈ s ɔːr ə s / ).
ഈ ജെനുസിലെ ആദ്യ ഫോസ്സിൽ സ്പെസിമെൻ ദിനോസറിനെ 1952 ൽ ചൈനയിൽ നിന്നും ആണ് കിട്ടുന്നത്.
(Mamenchisaurus constructus) ഏകദേശം 13 മീറ്റർ (43 അടി) നീളം ആണ് കണക്കാകിയിടുള്ളത്‌ .
ഇതേ തുടർന്ന്  ഇന്നുവരെ 6 ഉപവർഗ്ഗങ്ങളെ കൂടെ കണ്ടുകിട്ടിയിടുണ്ട്.
ചിത്രശാല M. youngi ഫോസ്സിൽ ചിത്രകാരന്റെ ഭാവനയിൽ M. constructus, M. youngi, M. hochuanensis and M. sinocanadorum Mamenchisaurus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മാമുക്കോയ ഇംഗ്ലീഷ് വിലാസം https://ml.wikipedia.org/wiki/Mamukkoya
മലയാളചലച്ചിത്രരംഗത്തെ പ്രമുഖ ചലചിത്രനടനായിരുന്നു മാമുക്കോയ .
കോഴിക്കോട് സ്വദേശിയായ അദ്ദേഹം നാടകരംഗത്തു നിന്നുമാണ് സിനിമയിൽ എത്തിയത്.
മുഹമ്മദ് എന്നാണ് യഥാർത്ഥ നാമം.
കോഴിക്കോടൻ ‍സംഭാഷണശൈലിയുടെ സമർത്ഥമായ പ്രയോഗത്തിലൂടെയാണ്  ശ്രദ്ധിക്കപ്പെട്ടത്.
കുതിരവട്ടം പപ്പു ഇതിനു മുമ്പ് അവതരിപ്പിച്ചതിൽ നിന്നും വ്യത്യസ്തമായി മുസ്ലിം സംഭാഷണശൈലിയാണ് മാമുക്കോയയുടെ സവിശേഷതയായിത്തീർന്നത്.
വിദ്യാർത്ഥി ആയിരിക്കുമ്പോൾ തന്നെ നാടക പ്രവർത്തകനായ മാമുക്കോയ വളരെ സ്വാഭാവികമായി കഥാപാത്രങ്ങളെ അവതരിപ്പിക്കുന്നു.
ഹാസ്യ കഥാപാത്രങ്ങൾ വളരെ തൻമയത്തോടെ അവതരിപ്പിച്ച അദ്ദേഹം കാൻസർ രോഗത്തിന് ചികിൽസയും തേടിയിരുന്നു.
2023 ഏപ്രിൽ 26 ന് അന്തരിച്ചു.
മമ്മദിന്റെയും ഇമ്പച്ചി ആയിശയുടേയും മകനായി 1946 ൽ കോഴിക്കോട്ജില്ലയിലെ ജില്ലയിലെ പള്ളിക്കണ്ടിയിൽ ജനനം.
ചെറുപ്പത്തിലേ മാതാപിതാക്കൾ മരിച്ചതിനാൽ ജ്യേഷ്ഠൻ സംരക്ഷിച്ചു.
കോഴിക്കോട് എം. എം. ഹൈസ്കൂളിൽ പത്താംക്ലാസ് വരെ പഠനം.
പഠനകാലത്തു തന്നെ സ്കൂളിൽ നാടകം സംഘടിപ്പിക്കുകയും അഭിനയിക്കുകയും ചെയ്യുമായിരുന്നു മാമുക്കോയ.
കോഴിക്കോട്ജില്ലയിലെ തന്നെ കല്ലായിയിൽ മരം അളക്കലായിരുന്നു തൊഴിൽ.
മരത്തിനു നമ്പറിടുക, ക്വാളിറ്റി നോക്കുക, അളക്കുക എന്നിവയെല്ലാത്തിലും വിദഗ്ധധനായി.
നാടകവും കല്ലായിലെ മരമളക്കൽ ജോലിയും അദ്ദേഹം ഒരുമിച്ചുകൊണ്ടുപോയി.
കോഴിക്കോട് ഭാഗത്തെ നിരവധി നാടകസിനിമാക്കാരുമായി സൗഹൃദത്തിലായി.
സുഹൃത്തുക്കൾ ചേർന്ന് നാടകം സിനിമയാക്കാമെന്ന് തീരുമാനിച്ചു.
നിലമ്പൂർ ബാലനെ സംവിധായകനാക്കി ഉണ്ടാക്കിയ അന്യരുടെ ഭൂമി എന്ന ബ്ലാക്ക് ആൻഡ് വൈറ്റ് ചിത്രത്തിലൂടെയാണ് ആദ്യമായി സിനിമയിലെത്തുന്നത്.
ദൂരെ ദൂരെ ഒരു കൂടു കൂട്ടാം എന്ന ചിത്രത്തിലെ അറബി മുൻഷിയുടെ വേഷമാണ് ശ്രദ്ധിക്കപ്പെട്ട ആദ്യ വേഷം.
സുഹ്റയാണ് മാമുക്കോയയുടെ ഭാര്യ.
നിസാർ, ഷാഹിദ, നാദിയ, അബ്ദുൾ റഷീദ്  എന്നിവരാണ് മക്കൾ.
നാടക നടനായാണ് മാമുക്കോയ കലാരംഗത്ത് എത്തുന്നതു്.
കെ.ടി. മുഹമ്മദ് , വാസു പ്രദീപ് , ബി. മുഹമ്മദ് (കവിമാഷ്), എ. കെ. പുതിയങ്ങാടി, കെ. ടി. കുഞ്ഞു്, ചെമ്മങ്ങാട് റഹ്മാൻ തുടങ്ങിയവരുടെ നാടകങ്ങളിൽ ശ്രദ്ധേയമായ വേഷങ്ങൾ ചെയ്തു.
1979 ൽ നിലമ്പൂർ ബാലൻ സംവിധാനം ചെയ്ത അന്യരുടെ ഭൂമി എന്ന ചിത്രത്തിലൂടെയാണ് ചലച്ചിത്രവേദിയിൽ എത്തിയതു്.
സിനിമകളിൽ കോമഡി വേഷങ്ങളാണ് കൂടുതലും ചെയ്തത്.
1982ൽ എസ്. കൊന്നനാട്ട് സംവിധാനം ചെയ്ത സുറുമയിട്ട കണ്ണുകൾ എന്ന ചിത്രത്തിൽ വൈക്കം മുഹമ്മദ് ബഷീറിന്റെ ശുപാർശയിൽ ഒരു വേഷം ലഭിച്ചു.
പിന്നീട് സത്യൻ അന്തിക്കാട്  സിനിമകളിലൂടെ തിരക്കേറിയ നടനായി മാറി.
രാംജിറാവു സ്പീക്കിംഗ്തലയണ മന്ത്രം, ശുഭയാത്ര,നാടോടിക്കാറ്റ്, ഹിസ് ഹൈനസ് അബ്ദുള്ള, വരവേല്പ് എന്നിങ്ങനെ നിരവധി സിനിമകൾ.